Kansalaisuuden voi menettää, jos tekee rikoksen, joka on tehty Suomen elintärkeitä etuja vastaan. Rikoksen ankarimman mahdollisen rangaistuksen on kuitenkin oltava kahdeksan vuotta vankeutta. Tällaisia rikoksia ovat esimerkiksi maanpetos, vakoilu, sotaan yllyttäminen ja Suomen itsemääräämisoikeuden vaarantaminen.

Lisäksi vakavat terroristisessa tarkoituksessa tehdyt rikokset voivat johtaa kansalaisuuden menettämiseen. Esimerkiksi terroristisessa tarkoituksessa tehty kemiallisen aseen kiellon rikkominen, törkeä ihmiskauppa, panttivangin ottaminen, kaappaus tai surma voi johtaa kansalaisuuden menettämiseen. Mikä tahansa terroristisessa tarkoituksessa rikoksessa tehty teko ei johda kansalaisuuden menettämiseen, koska edellytyksenä on se, että että rikos on kohdistunut Suomen elintärkeitä etuja vastaan.

Murhaaminen tai raiskaus ei sinänsä riitä

Mikä tahansa vakava rikos ei siis riitä kansalaisuuden menettämisen perusteeksi, ja esimerkiksi murhamies ei ole vaarassa menettää kansalaisuuttaan, jos yllämainitut kriteerit eivät täyty.